CELEX: 32020D2061
Language: fi
Date: 2020-12-07 00:00:00
Title: Neuvoston päätös (EU) 2020/2061, annettu 7 päivänä joulukuuta 2020, Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta kyseisen kauppakomitean ja erityiskomiteoiden työjärjestysten vahvistamiseen

15.12.2020   
               
               
                  FI
               
               
                  Euroopan unionin virallinen lehti
               
               
                  L 424/25
               
            
         NEUVOSTON PÄÄTÖS (EU) 2020/2061,
         annettu 7 päivänä joulukuuta 2020,
         Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta kyseisen kauppakomitean ja erityiskomiteoiden työjärjestysten vahvistamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti 30 päivänä heinäkuuta 2009 Euroopan yhteisön ja Tyynenmeren valtioiden välisen väliaikaisen kumppanuussopimuksen (1), jäljempänä ’sopimus’, jossa vahvistetaan talouskumppanuussopimuksen puitteet. Papua-Uusi-Guinea on soveltanut sopimusta väliaikaisesti 20 päivästä joulukuuta 2009, Fidži 28 päivästä heinäkuuta 2014, Samoa 31 päivästä joulukuuta 2018 ja Salomonsaaret 17 päivästä toukokuuta 2020 alkaen.
                  
               
                     (2)
                  
                  
                     Sopimuksen 68 artiklalla perustetaan kauppakomitea, jäljempänä ’EU:n ja Tyynenmeren valtioiden kauppakomitea’, joka käsittelee kaikkia sopimuksen täytäntöönpanon kannalta tarpeellisia kysymyksiä.
                  
               
                     (3)
                  
                  
                     Sopimuksen 68 artiklan nojalla EU:n ja Tyynenmeren valtioiden kauppakomitea vahvistaa työjärjestyksensä ja voi perustaa erityiskomiteoita, joille se siirtää erityisen täytäntöönpano- ja päätöksentekovallan sopimuksen asiaan liittyvien määräysten mukaisesti.
                  
               
                     (4)
                  
                  
                     EU:n ja Tyynenmeren valtioiden kauppakomitea hyväksyy kahdeksannessa kokouksessaan työjärjestyksensä ja erityiskomiteoiden työjärjestykset.
                  
               
                     (5)
                  
                  
                     Unionin olisi määritettävä EU:n ja Tyynenmeren valtioiden kauppakomiteassa tällaisen työjärjestyksen hyväksymiseen otettava kanta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetun kauppakomitean kahdeksannessa kokouksessa EU:n ja Tyynenmeren valtioiden kauppakomitean ja erityiskomiteoiden työjärjestysten vahvistamiseen unionin puolesta otettava kanta perustuu EU:n ja Tyynenmeren valtioiden kauppakomitean päätösluonnokseen (2).
         
         
            2 artikla
            Kun EU:n ja Tyynenmeren valtioiden kauppakomitean päätös on hyväksytty, se julkaistaan Euroopan unionin virallisessa lehdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 7 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 272, 16.10.2009, s. 2.
         
            (2)  Ks. asiakirja ST 11960/20 osoitteessa http://register.consilium.europa.eu.